section_heading: Recenzije
paragraph_text: Paper Mâché Dream Balloon dobio je uglavnom pozitivne kritike. Michael Hann dao mu je četiri zvjezdice od njih pet u recenziji za Guardian i zaključio je: "[Slušati] Paper Mâché Dream Balloon pravo je zadovoljstvo jer King Gizzard and the Lizard Wizard čine izvrsni autori pjesama iz kojih neprestano padaju melodije."<ref> Tim Sendra u recenziji za AllMusic dao mu je tri i pol zvjezdice od njih pet i izjavio je: "Paper Mâché Dream Balloon predstavlja King Gizzarda vjerojatno na vrhuncu ozbiljnosti, ali i dalje funkcionira zbog iznimne kvalitete pjesama i njegove urođene čudnovatosti koja će uvijek doći do izražaja bez obzira na to koliko se trudio prikriti je."<ref> Cosette Schulz u recenziji za časopis Exclaim! dala mu je osam bodova od deset i komentirala je: "Obožavatelji ranijih radova King Gizzarda vjerojatno će se teško nositi s vedrinom Paper Mâché Dream Balloona, ali kao što je bio slučaj s drugim australskim psihodeličnim sastavom Tame Impala i njegovim albumom Currents, ponekad trebate riskirati i objaviti nešto neočekivano; činjenica da se flauta dobro uklapa u gotovo svaku pjesmu samo je šlag na ovoj slatkoj torti."<ref> Mark Beaumont u recenziji za Classic Rock dao mu je četiri zvjezdice od njih pet i zaključio je: "Slušatelje dream folka [ovaj će album] vratiti u mutne, rane dane Genesisa ili the Byrdsa, a obožavatelji indieja vratit će se najsnažnijem skunku koji su ikad popušili uz Pond, Grandaddy ili Neutral Milk Hotel."<ref>